जिले की पांच चीनी मिलों में से चार बन्द हो चुकी है। यही वजह है कि चीनी का कटोरा कहे जाने वाले इस क्षेत्र में आज गन्ने की खेती 35 हजार हेक्टेयर से घट कर 12 हजार हेक्टेयर तक रह गई है। लेकिन कोई भी नेता इसकी चर्चा अपनी चुनावी भाषणों में नहीं करता है। कोई भी नहीं बता रहा कि रोजगार के लिए विदेश खासतौर से खाड़ी देश जाने की विवशता से कब मुक्ति मिलेगी। सभी नेताओं ने अपनी चुनावी भाषणों में खुद को पाक साफ तथा दुसरों को दागदार साबित करने में अपनी सारी उर्जा झोंकी। विकास और उत्थान की ज्वलन्त मुददों एवं चर्चाओं से कोसों दूर इन नेताओं ने केवल वादों की फुलझड़ियों में केवल और केवल वोट पर ही अपने निशाने साधे। वर्ष 2007 के चुनाव में सात सीटों में से चार सीट सपा और तीन बसपा को मिली थी। इस बार दोनों को भाजपा एवं कांग्रेस तगड़ी चुनौती दे रही है।